<classify> Majimaji ni miongoni mwa timu nne zilizopanda daraja msimu huu, nyingine ni Toto African ya Mwanza, Mwadui ya Shinyanga na African Sports ya Tanga.Akizungumza na gazeti hili jana msemaji wa Majimaji, Godfrey Mvula alisema walichokuwa wanasubiri ni kumalizika kwa Ligi Kuu Bara ili nao waanze usajili.Kwanza benchi la ufundi litaangalia wachezaji tuliopanda nao daraja kisha kocha ataangalia nani wa kumuacha na kusema anataka kusajili wachezaji wangapi na kutoka wapi, alisema.Alisema katika usajili huo pia timu hiyo inaweza kusajili wachezaji kutoka nje ya nchi kama Ghana na Nigeria na lengo ni kufanya timu hiyo iwe tishio katika Ligi Kuu Bara msimu ujao hasa kwa vile ligi hiyo inatarajiwa kuwa ya ushindani mkubwa kutokana na kuongeza kwa timu kutoka 14 mpaka 16.Pia Mvula alisema timu yake imepata udhamini kutoka Kampuni ya Umeme ya Symbion na kampuni ya usambazaji vifaa vya michezo ya Romario.Tunashukuru kupata udhamini huo, tukichanganya ule wa Azam pamoja na Vodacom nina imani timu yetu itashiriki ligi kikamilifu, alisema.  <topic>: MICHEZO 